CELEX: 32010R0275
Language: bg
Date: 2010-03-30 00:00:00
Title: Регламент (ЕС) № 275/2010 на Комисията от 30 март 2010 година за прилагане на Регламент (ЕО) № 295/2008 на Европейския парламент и на Съвета по отношение на критериите за оценка на качеството на структурната бизнес статистика (Текст от значение за ЕИП)

1.4.2010   
            
            
               BG
            
            
               Официален вестник на Европейския съюз
            
            
               L 86/1
            
         РЕГЛАМЕНТ (ЕС) № 275/2010 НА КОМИСИЯТА
   от 30 март 2010 година
   за прилагане на Регламент (ЕО) № 295/2008 на Европейския парламент и на Съвета по отношение на критериите за оценка на качеството на структурната бизнес статистика
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 295/2008 на Европейския парламент и на Съвета от 11 март 2008 г. относно структурната бизнес статистика (1), и по-специално член 11, параграф 2, буква й) от него,
   като има предвид, че:
   
               (1)
            
            
               С Регламент (ЕО) № 295/2008 се установи обща рамка за събирането, съставянето, предаването и оценката на европейската статистика за структурата, дейността, конкурентоспособността и производителността на предприятията в Европейския съюз.
            
         
               (2)
            
            
               С оглед на сравняване на ползите от наличието на събраните данни с разходите по самото събиране и тежестта за предприятията, особено за малките предприятия, следва да се извърши оценка на качеството в съответствие с член 6 от Регламент (ЕО) № 295/2008. Поради тази причина е необходимо да се установят критериите за оценка на качеството и ключовите показатели.
            
         
               (3)
            
            
               Мерките, предвидени в настоящия регламент, са в съответствие със становището на Комитета на Европейската статистическа система,
            
         ПРИЕ НАСТОЯЩИЯ РЕГЛАМЕНТ:
   Член 1
   Критериите за оценка на качеството и съдържанието на докладите за качеството, които трябва да бъдат представени от държавите-членки, са определени в приложението.
   Член 2
   Данните и метаданните, представени за докладите за качеството, се предават или се качват в електронен формат в единната входна точка за данни в Комисията (Евростат) от организацията, която е определена от националните органи. Предаването се извършва съгласно подходящ стандарт за обмен, който е посочен от Евростат.
   Член 3
   Първият доклад за качеството за данните за референтната 2008 година се представя до 31 март 2011 г. Допълнителни три месеца за предаване на докладите за качеството за референтната 2008 година се предоставят на Белгия, Кипър, Германия, Гърция, Люксембург, Малта, Румъния и Обединеното кралство. Следващите доклади се предават на Комисията (Евростат) най-късно 27 месеца след края на референтния период, за който са били събрани данните.
   Член 4
   Комисията (Евростат) оценява качеството на предадените данни и изготвя и публикува доклади за качеството на европейската статистика.
   Член 5
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 30 март 2010 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 97, 9.4.2008 г., стр. 13.
   
      ПРИЛОЖЕНИЕ
      
         Доклади за качеството и критерии за оценка на качеството на структурната бизнес статистика
      
      РАЗДЕЛ I
      
         Доклади за качеството
      
      Допълнителни насоки за тълкуването на общите критерии за качество са представени в Наръчника за структурната бизнес статистика, съставен от Комисията (Евростат) в сътрудничество с държавите-членки. Докладът за качеството съдържа както количествена информация, така и информация за качеството. Комисията (Евростат) представя резултатите за тези количествени показатели, които могат да бъдат изчислени въз основа на данните от държавите-членки. Държавите-членки представят коментар върху показателите и съдействат на Евростат при тълкуването им от гледна точка на своята методология за събиране на данни и представят останалите количествени показатели, както и информация за качеството.
      Държавите-членки представят:
      
                  —
               
               
                  доклад, обхващащ аспектите на качеството на статистиката по приложения I—IV към Регламент (ЕО) № 295/2008. При необходимост държавите-членки могат да представят отделни доклади за статистиката по приложения I, II, III и IV към посочения регламент;
               
            
                  —
               
               
                  доклад, обхващащ аспектите на качеството на статистиката по приложение V към Регламент (ЕО) № 295/2008;
               
            
                  —
               
               
                  доклад, обхващащ аспектите на качеството на статистиката по приложение VI към Регламент (ЕО) № 295/2008;
               
            
                  —
               
               
                  доклад, обхващащ аспектите на качеството на статистиката по приложение VII към Регламент (ЕО) № 295/2008;
               
            
                  —
               
               
                  доклад, обхващащ аспектите на качеството на статистиката по приложение VIII към Регламент (ЕО) № 295/2008. Ако информацията, необходима за съставянето на статистиката по приложение VIII към посочения регламент, се събира при същите проучвания като тези, които са необходима за статистиката по приложения I—IV, не е необходимо да се представя отделен доклад за аспектите на качеството на статистиката по приложение VIII;
               
            
                  —
               
               
                  доклад, обхващащ аспектите на качеството на статистиката по приложение IX към Регламент (ЕО) № 295/2008.
               
            РАЗДЕЛ II
      
         Срок
      
      Всяка година, като се започне от 2011 г., до края на януари Комисията (Евростат) представя на държавите-членки докладите за качеството за референтната година t-3, предварително частично попълнени с количествени показатели и друга информация, с която разполага Комисията (Евростат).
      Всяка година до 31 март държавите-членки представят на Комисията (Евростат) попълнените доклади за качеството.
      РАЗДЕЛ III
      
         Критерии за качество
      
      Данните, предавани от държавите-членки за статистиката по приложения I—IХ към Регламент (ЕО) № 295/2008, се оценяват от гледна точка на критериите за качество по член 12, параграф 1 от Регламент (ЕО) № 223/2009 на Европейския парламент и на Съвета (1), а именно относимост, точност, актуалност, навременност, достъпност, яснота, съпоставимост и съгласуваност.
      1.   Относимост
      
      Относимост означава степента, в която статистиката отговаря на настоящите и потенциалните потребности на ползвателите.
      2.   Точност
      
      Точност означава близостта на прогнозите до неизвестните действителни стойности.
      3.   Съгласуваност
      
      Съгласуваност означава пригодността на данните да бъдат надеждно съчетавани по различни начини и за различни цели.
      4.   Съпоставимост
      
      Съпоставимост означава измерването на въздействието на различията в приложените статистически понятия, оценъчни инструменти и процедури, когато се съпоставят статистически данни за различни географски райони, отраслови области или периоди от време.
      5.   Актуалност и навременност
      
      Актуалност означава периодът от време между датата на предоставянето на информацията и събитието или явлението, което тя описва. Навременност означава периодът от време между датата на предоставянето на данните и целевата дата (датата, на която е трябвало да бъдат представени данните).
      6.   Достъпност и яснота
      
      Достъпност и яснота означават условията и формите за получаване, използване и тълкуване на данни от ползвателите.
      РАЗДЕЛ IV
      
         Серии от количествени показатели, които трябва да бъдат представени от държавите-членки по отношение на точността (и надеждността)
      
      Необходимо е количествените показатели, описани в настоящия раздел, да бъдат представени единствено за статистиката по приложения I—IV към Регламент (ЕО) № 295/2008, както е посочено по-долу. Данните се предават, като се използва техническият формат по раздел V от приложението към настоящия регламент.
      1.   Коефициенти на вариация
      
      Необходимо е да бъде представена следната информация единствено ако се използват извадкови проучвания или съчетание от извадкови проучвания и административни данни:
      Държавите-членки представят информация за характеристиките, равнищата и сериите, които са посочени по-долу. Аспектите, които трябва да бъдат взети под внимание за изчисляване на коефициентите на вариация, ще бъдат допълнително уточнени в сътрудничество с държавите-членки. В доклада за качеството се включва описание на метода за изчисление на коефициентите на вариация (включително софтуер).
      
                  а)
               
               
                  За годишната статистическа информация за предприятията по отношение на дейностите, обхванати от NACE Rev. 2, раздели B—J и L—N и подразделение 95 (данни, представяни по серии 1A, 2A, 3A и 4A, както са посочени в Регламент (ЕО) № 251/2009 на Комисията (2)), коефициентът на вариация на следните характеристики (както са определени в Регламент (ЕО) № 250/2009 на Комисията (3)) се представя на равнище на разбивка по дейности, както е уточнено по-долу:
                  
                              —
                           
                           
                              характеристика 12110 на трицифрено ниво на NACE Rev. 2 (групи);
                           
                        
                              —
                           
                           
                              характеристики 11110, 12110, 12150, 13310, 15110 и 16110 на ниво раздели на NACE Rev. 2 за раздели B—J и L—N и двуцифрено ниво (подразделения) на NACE Rev. 2 за подразделения 45—47 и 95.
                           
                        
            
                  б)
               
               
                  За годишната статистическа информация за предприятията по класове по размер на броя на заетите лица относно дейностите, обхванати от NACE Rev. 2, раздели C—J и L—N и подразделение 95 (данни, представяни по серии 1B, 2B, 3B и 4B), коефициентът на вариация се представя на равнище на разбивка по дейности и по класове по размер на броя на заетите лица, както е уточнено по-долу:
                  
                              —
                           
                           
                              характеристики 11110, 12110, 12150 и 16110;
                           
                        
                              —
                           
                           
                              на ниво раздели на NACE Rev. 2 за раздели B—J и L—N и двуцифрено ниво (подразделения) на NACE Rev. 2 за подразделение 95;
                           
                        
                              —
                           
                           
                              класове по размер 0—9, 10—19, 20—49, 50—249 и 250+ за раздели B—F на NACE Rev. 2 и 0—1, 2—9, 10—19, 20—49, 50—249 и 250+ за раздели G—J и L—N и подразделение 95 за NACE Rev. 2.
                           
                        
            2.   Липса на отговор от страна на единиците
      
      Представя се следната информация единствено ако се използват извадкови проучвания, съчетание от извадкови проучвания и административни данни или само административни данни. Аспектите, които трябва да бъдат взети под внимание за изчисляване на липсата на отговор от страна на единиците, ще бъдат допълнително уточнени в сътрудничество с държавите-членки.
      Държавите-членки съобщават информация за претеглената стойност на липсата на отговор от страна на единиците за дейностите по раздели B—J и L—N на NACE Rev. 2 и подразделение 95 на трицифрено ниво на NACE Rev. 2. Ако няколко проучвания/административни източника са използвани за характеристиките 11110, 12110, 12150, 13310, 15110 и 16110, се представят отделни показатели за липсата на отговор от страна на единиците, като се посочва номерът на променливата в съответното поле. Липсата на отговор от страна на единиците се претегля, за предпочитане по брой на заетите лица. Като алтернативна възможност може да се използва оборотът.
      РАЗДЕЛ V
      
         Технически формат за предаване на доклада за качеството и критериите за качество
      
      За предаване на доклада и сериите от показатели за качеството се използват подходящите идентификатори на набора от данни. Подробното съдържание на докладите за качеството се договаря в сътрудничество с държавите-членки. Държавите-членки нанасят данните в предварително частично попълнените доклади за качеството и ги изпращат на Комисията (Евростат). За представянето на данни за двата показателя за качество (коефициенти на вариация и липса на отговор от страна на единиците) се използва по-долу посочената структура на записите, която е сходна с техническия формат за предаване на структурната бизнес статистика.
      1.   Идентификатори на набора от данни
      
      Следните идентификатори на набора от данни се използват за представяне на информация за критериите за качество за структурната бизнес статистика:
      
                  Вид серия
               
               
                  Наименование
               
               
                  Идентификатор на набора от данни
               
            
                  Коефициенти на вариация за променлива 12110 на трицифрено ниво на NACE Rev. 2, раздели В—J и L—N и подразделение 95
               
               
                  QAG
               
               
                  RSBSQUAL_QAG_A
               
            
                  Коефициенти на вариация за променливи 11110, 12110, 12150, 13310, 15110 и 16110 на ниво раздели на NACE Rev. 2 за раздели B—J и L—N и ниво подразделения на NACE Rev. 2 за подразделения 45, 46, 47 и 95
               
               
                  QAS
               
               
                  RSBSQUAL_QAS_A
               
            
                  Коефициенти на вариация за променливи 11110, 12110, 12150 и 16110 на ниво раздели на NACE Rev. 2 за раздели Н—J и L—N и ниво подразделения на NACE Rev. 2 за подразделение 95 и по клас по размер
               
               
                  Q1B
               
               
                  RSBSQUAL_ Q1B _A
               
            
                  Коефициенти на вариация за променливи 11110, 12110, 12150 и 16110 за раздели В—Е на NACE Rev. 2, като се посочват данни по раздел на NACE и по клас по размер
               
               
                  Q2B
               
               
                  RSBSQUAL_ Q2B _A
               
            
                  Коефициенти на вариация за променливи 11110, 12110, 12150 и 16110 за раздел G на NACE Rev. 2, като се посочват данни по раздел на NACE и по клас по размер
               
               
                  Q3B
               
               
                  RSBSQUAL_ Q3B _A
               
            
                  Коефициенти на вариация за променливи 11110, 12110, 12150 и 16110 за раздел F на NACE Rev. 2, като се посочват данни по раздел на NACE и по клас по размер
               
               
                  Q4B
               
               
                  RSBSQUAL_ Q4B _A
               
            
                  Претеглени стойности на липсата на отговор от страна на единиците за раздели B—J и L—N на NACE Rev. 2
               
               
                  QN
               
               
                  RSBSQUAL_QN_A
               
            
                  Доклад за качеството
               
               
                  QR
               
               
                  RSBSQUAL_QR_A
               
            2.   Структура на набора от данни
      
      Настоящият параграф определя структурата за записите, които трябва да бъдат представени. Кодовете за използване са тези, които се съдържат в списъците на стандартните кодове за референтната база данни. Тези списъци на кодове ще бъдат включени в Наръчника за структурната бизнес статистика най-малко два месеца преди първото предаване на данни. Списъците на кодове служат единствено за установяване на кодовете за предаване на данни и в никакъв случай не може да бъде увеличено нивото на подробност, което се изисква с Регламент (ЕО) № 251/2009. Техническият формат за предаване на количествените данни, изисквани с настоящия регламент, ще бъде също така определен в Наръчника за структурната бизнес статистика.
      
                  Поле
               
               
                  Описание
               
            
                  Серия
               
               
                  Код за серии QAG, QAS, Q1B, Q2B, Q3B, Q4B или QN
               
            
                  Година
               
               
                  Код за референтната година
               
            
                  Териториална единица
               
               
                  Съответства на кода на страната
               
            
                  Клас по размер
               
               
                  Код за класа по размер
               
            
                  Икономическа дейност
               
               
                  Код по NACE Rev. 2: раздели, подразделения или групи
               
            
                  Променлива
               
               
                  Код за характеристиката, свързана с показателя за качество
               
            
                  Показател
               
               
                  Код за показателя за качество
               
            
                  Стойност на показателя
               
               
                  Цифрова стойност на показателя; цифровата стойност на показателя за качество, умножена по 10 и след това закръглена към най-близката цяла стойност
               
            
         (1)  ОВ L 87, 31.3.2009 г., стр. 164.
      
         (2)  ОВ L 86, 31.3.2009 г., стр. 170.
      
         (3)  ОВ L 86, 31.3.2009 г., стр. 1.